Diari Oficial de la Generalitat Valenciana


Sumari del DOGV 7381, del 15-10-2014 (2014/9248)

Notificació de l'inici de l'expedient de revisió i del tràmit d'audiència en relació amb la classificació empresarial. Expedient número L-1649-9024-7.
------------------------------------------------------------------------------------------------------------------------------------------------------

### Dades del document

Número de DOGV
:   7381

Data del DOGV
:   15-10-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/9248


Organisme emissor
:   Conselleria d'Hisenda i Administració Pública

Tipus de document
:   Anunci

Notificació de l'inici de l'expedient de revisió i del tràmit d'audiència en relació amb la classificació empresarial. Expedient número P-3853-1561-5. [2014/9248]  
S'ha intentat la notificació expressa a la persona interessada, en els termes i procediments previstos en l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i com que no s'ha pogut practicar, en virtut del que disposa l'article 59.5 de la Llei 30/1992, de 26 de novembre, adés esmentada, per mitjà del present anunci se li notifica l'inici de l'expedient de revisió del manteniment de la solvència econòmica i del tràmit d'audiència, d'acord amb l'article 70.2 del Text Refós de la Llei 30/2007, de Contractes del Sector Públic.  
  
  
Interessat:  
«Expedient número: J-5035-0127-5.  
Empresa: Obres i Reformes del Comtat, SL.  
NIF/CIF: P47756171.  
Domicili: Apartat de correus, 201.  
Població i CP: Cocentaina 03065.  
  
Assumpte: Inici de l'expedient de revisió de la classificació i del tràmit d'audiència  
L'empresa Obres i Reformes del Comtat, SL, es troba classificada com a empresa contractista d'obres per acord de la Comissió de Classificació i Registres, de data 27 d'abril de 2012.  
L'article 70.2 del Text Refós de la Llei de Contractes del Sector Públic, disposa que, per a la conservació de la classificació, les empreses classificades hauran de justificar-ne anualment el manteniment de la seua solvència econòmica i financera, i hauran d'aportar la corresponent documentació actualitzada en els termes establits reglamentàriament.  
  
De conformitat amb el que preveu l'article 5.3 del Reial Decret 817/2009, pel qual es desplega parcialment la Llei de Contractes del Sector Públic, en data 18 de novembre de 2013 es va formular requeriment a l'empresa a fi que, en el termini dels 10 dies hàbils següents a la recepció, presentara la declaració responsable justificativa del manteniment de la seua solvència econòmica i financera, acompanyada dels comptes anuals corresponents a l'últim exercici comptable i del justificant de la seua presentació en el Registre Mercantil o oficial que corresponga a l'empresa, amb l'advertència que, de no fer-ho així, s'iniciaria expedient de revisió de la classificació de l'empresa.  
  
Practicada la notificació del requeriment anterior en data 5 de desembre de 2013, segons consta acreditat en l'expedient, en data 18 de desembre de 2013 l'empresa presenta la declaració responsable justificativa del manteniment de la seua solvència econòmica i financera, però no així els comptes anuals corresponents. Mitjançant ofici de data 30 de gener de 2014 se requerix a l'empresa que acredite els comptes anuals. Intentada la notificació expressa a l'interessat en els termes i procediments establits en l'article 59.5 de la Llei 30/1992, de 26 de novembre, de Règim Jurídic de les Administracions públiques i del Procediment Administratiu Comú, i no havent pogut practicar-se aquesta es publica edicte en el Diari Oficial de la Comunitat Valenciana de data 14 de maig de 2014.  
Transcorregut el termini establit per a presentar l'esmentada documentació sense que tal presentació s'haja efectuat, procedix iniciar expedient de revisió de la classificació atorgada a l'empresa, d'acord amb el que preveu l'article 4 del Reial Decret 817/2009 abans citat, i en virtut d'això aquesta Secretaria ha adoptat el següent acord:  
Primer. Iniciar d'ofici expedient de revisió de les classificacions atorgades a l'empresa per acord de 27 d'abril de 2012, de la Comissió de Classificació i Registres de la Junta Superior de Contractació Administrativa de la Generalitat, pels motius expressats en este acord.  
  
Segon. Donar audiència a l'empresa i a qualssevol persones interessades en el procediment, per un termini de 15 dies hàbils, comptadors des de l'endemà de la notificació del present acord, a fi que hi puguen formular les al·legacions o presentar els documents que estimen pertinents per a la defensa dels seus drets».  
I perquè servisca de notificació a l'interessat s'expedix este edicte.  
  
  
València, 25 de setembre de 2014.- La subsecretària: Carmela Cots Soler.